CELEX: 32004R1140
Language: da
Date: 2004-06-21 00:00:00
Title: Rådets forordning (EF) nr. 1140/2004 af 21. juni 2004 om suspension af de autonome toldsatser i den fælles toldtarif for visse fiskevarer med oprindelse i Ceuta og Melilla

23.6.2004   
            
            
               DA
            
            
               Den Europæiske Unions Tidende
            
            
               L 222/1
            
         
      RÅDETS FORORDNING (EF) Nr. 1140/2004
   af 21. juni 2004
   om suspension af de autonome toldsatser i den fælles toldtarif for visse fiskevarer med oprindelse i Ceuta og Melilla
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 133,
   under henvisning til forslag fra Kommissionen, og
   ud fra følgende betragtninger:
   
               (1)
            
            
               Rådet åbnede ved forordning (EF) nr. 656/2000 (1) EF-toldkontingenter til nultold for visse fiskevarer med oprindelse i Ceuta, og de udløb den 31. december 2002.
            
         
               (2)
            
            
               Spanien anmodede i oktober 2002 om forlængelse af gyldigheden af de kontingenter, der er omhandlet i forordning (EF) nr. 656/2000, med henvisning til den sociale og økonomiske situation i Ceuta, som er præget af en trængt økonomi og problemer for det lokale fiskerierhverv. Anmodningen er berettiget, eftersom Ceutas økonomiske situation kræver, at der vedtages præferenceforanstaltninger med henblik på at lette områdets eksport til Fællesskabet.
            
         
               (3)
            
            
               Fællesskabet suspenderede med Rådets og Kommissionens afgørelse 2000/204/EF, EKSF af 24. januar 2000 om indgåelse af Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Kongeriget Marokko på den anden side (2) importtolden i den fælles toldtarif for en stor mængde fiskevarer med oprindelse i Marokko. Aftalen indeholder ingen kvantitative begrænsninger for import af disse varer til Fællesskabet, og den omfatter mange flere varer end toldkontingenterne for Ceuta. Eftersom Marokko omgiver Ceutas og Melillas områder på fastlandet, bør yderligere forskelsbehandling ophøre, og Ceuta og Melilla bør indrømmes præferencebehandling for de samme fiskevarer som Marokko, således at disse områder opnår tilsvarende erhvervsmuligheder, og deres økonomiske udvikling fremmes.
            
         
               (4)
            
            
               Eftersom associeringsaftalen med Kongeriget Marokko ikke fastsætter en tidsbegrænset anvendelse af præferencebehandlingen af fiskevarerne, bør der ikke fastsættes en tidsbegrænsning i denne forordning.
            
         
               (5)
            
            
               Berettigelsen til de toldsuspensioner, der fastsættes ved denne forordning, er betinget af de oprindelsesregler, der er omhandlet i Rådets forordning (EF) nr. 82/2001 af 5. december 2000 om definition af begrebet »produkter med oprindelsesbetegnelse« og om ordninger for administrativt samarbejde i samhandelen mellem Fællesskabets toldområde og Ceuta og Melilla (3) —
            
         UDSTEDT FØLGENDE FORORDNING:
   Artikel 1
   Den fælles toldtarifs autonome toldsatser for de varer med oprindelse i Ceuta og Melilla, der er opført i bilaget, suspenderes.
   Artikel 2
   Bevis for varernes oprindelsesstatus fremlægges i overensstemmelse med forordning (EF) nr. 82/2001.
   Artikel 3
   Denne forordning træder i kraft på tredjedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 21. juni 2004.
      
         
            På Rådets vegne
         
         J. WALSH
         
         
            Formand
         
      
   
   
      (1)  EFT L 80 af 31.3.2000, s. 5.
   
      (2)  EFT L 70 af 18.3.2000, s. 1.
   
      (3)  EFT L 20 af 20.1.2001, s. 1.
   
      BILAG
      Produkter med oprindelse i Ceuta og Melilla, for hvilke de autonome toldsatser i den fælles toldtarif suspenderes
      
                  KN-kode
               
               
                  Varebeskrivelse
               
            
                  Kapitel 3
               
               
                  Fisk og krebsdyr, bløddyr og andre hvirvelløse vanddyr
               
            
                   
               
               
                  Fisk, tilberedt eller konserveret, hele eller i stykker, undtagen hakket
               
            
                  1604 11 00
               
               
                  Laks
               
            
                  1604 12
               
               
                  Sild
               
            
                  1604 13
               
               
                  Sardin, sardinel og brisling
               
            
                  1604 14
               
               
                  Tunfisk, bugstribet bonit og bonit (Sarda-arter)
               
            
                  1604 15
               
               
                  Makrel
               
            
                  1604 16 00
               
               
                  Ansjos
               
            
                  1604 19 10
               
               
                  Salmonidae, undtagen laks
               
            
                  1604 19 31 til 1604 19 39
               
               
                  Fisk af slægten Euthynnus, undtagen bugstribet bonit (Euthynnus (Katsuwonus) pelamis)
               
            
                  1604 19 50
               
               
                  Fisk af arten Orcynopsis unicolor
                  
               
            
                  1604 19 91 til 1604 19 98
               
               
                  Andre varer
               
            
                   
               
               
                  Anden fisk, tilberedt eller konserveret:
               
            
                  1604 20 05
               
               
                  Tilberedninger af surimi
               
            
                  1604 20 10
               
               
                  Laks
               
            
                  1604 20 30
               
               
                  Salmonidae, undtagen laks
               
            
                  1604 20 40
               
               
                  Ansjos
               
            
                  1604 20 50
               
               
                  Sardin, bonit, makrel af arterne Scomber scombrus og Scomber japonicus; fisk af arten Orcynopsis unicolor
                  
               
            
                  1604 20 70
               
               
                  Tunfisk, bugstribet bonit eller andre fisk af slægten Euthynnus
                  
               
            
                  1604 20 90
               
               
                  Andre fisk
               
            
                   
               
               
                  Kaviar og kaviarerstatning tilberedt af fiskerogn
               
            
                  1604 30
               
               
                  Kaviar og kaviarerstatning
               
            
                   
               
               
                  Krebsdyr, bløddyr og andre hvirvelløse vanddyr, tilberedt eller konserveret
               
            
                  1605 10 00
               
               
                  Krabber
               
            
                  1605 20
               
               
                  Rejer
               
            
                  1605 30
               
               
                  Hummer
               
            
                  1605 40 00
               
               
                  Andre krebsdyr
               
            
                  1605 90 11
               
               
                  Muslinger (Mytilus-arter, Perna-arter), i hermetisk lukkede pakninger
               
            
                  1605 90 19
               
               
                  I andre tilfælde
               
            
                  1605 90 30
               
               
                  Andre varer